cyanic-selkie/wikianc huggingface dataset:
Molokaï
Molokaï (Ingelsk: Molokai, útspr.: ['mɔlə'kai], likernôch: "mòllekai"; Hawaïaansk: Moloka‘i, útspr.: ['molokɐʔi], likernôch "mol-lok-kuh-y") is in eilân yn 'e Hawaï-arsjipel, in eilannegroep yn 'e midden fan 'e Stille Oseaan. It is ien fan 'e acht haadeilannen fan 'e arsjipel en leit tusken de beide bekende fakânsjebestimmings Oähû (mei Honolulu) en Maui yn. It grutste plak op it eilân is Kaunakakai. De bynamme fan Molokaï is the Friendly Isle ("it Freonlike Eilân"). Yn it ferline stie Molokaï bekend as leprakoloanje, dêr't ûnder mear de Flaamske preester Damiaan de Veuster jierrenlang arbeide.
Ekonomy
De Molokai Ranch, dy't him no wer inkeld taleit op lânbou, is noch altyd de grutste wurkjouwer fan it eilân. It is no eigendom is fan it Singapoereeske ynvestearringsbedriuw GL Limited. Dat hat witte litten dat it gjin muoite hawwe sil om ôfstân fan 'e Ranch te dwaan as der in reedlik bod foar dien wurdt. Yn 2013 waard de Molokai Ranch op in wearde fan sa'n $200 miljoen skat. Hoewol't de lânbou noch altyd de wichtichste pylder fan 'e pleatslike ekonomy is, moat it toerisme beslist net fuortsifere wurde. De toeristyske foarsjennings binne op Molokaï lykwols beheind, en de eilânbefolking hâldt al jierrenlang de plannen fan private grûnûntwikkelders tsjin om 'e toeristyske yndustry op it eilân dramatysk te fergrutsjen. Yn 2014 wie der op Molokaï mar ien hotel; de measte toeristen útfanhûzje yn hierapparteminten of hierhuzen.
Jiergast
Jiergast is in ornitologyske term foar in fûgelsoarte dy't it hiele jier troch wol yn (û.m.) Nederlân foarkomt, mar hjir net briedt. Foarbylden fan jiergasten yn Nederlân binne de bûnte grilk, de jolling en de wilster.
Rachel (bibelsk persoan)
Neiteam
Alhoewol't Jakob fral mei Rachel omsloech en Léa oer wie, krige Léa meardere soannen wylst Rachel lang ûnfruchtber bleau. Op 't lêst joech Rachel it op en waard hja oergeunstich op Léa. Hja naam it beslút om har tsjinstfaam Bilha oan Jakob te jaan, sadat dy nammens har bern jaan koe. Jakob slepte mei Bilha en hja krige twa soannen, Dan en Naftaly. Ek de tsjinstfaam fan Léa, Silpa, soarge dat Jakob noch mear soannen krige. Nei in jiermannich waard Rachel dan dochs noch swier en hja joech berte oan Joazef en Benjamin, de twa soannen dy't Jakob it measte leafhie.
Rachel ferstoar ûnderweis nei Bethlehem. Hja wie heechswier en moast befalle. It waard in tige swiere befalling en hja soe it net oerlibje, mar joech har soan noch krekt foar't hja de lêste siken útblaasde de namme Ben-ony. Jakob feroare Ben-ony yn Benjamin.
Leo XIII
Paus Leo XIII (berne op 2 maart 1810 - ferstoarn op 20 july 1903), wie de 256e paus fan de Roomsk-Katolike Tsjerke. Hy folge Pius IX op en bestjoerde de Tsjerke fan 1878 oant 1903. It Petrusamt fan Leo XIII duorre 25 jier, 5 moanne en 1 dei, it op trije nei langste pontifikaat (nei Petrus, Pius IX en Jehannes Paulus II).
Pontifikaat
De kroaning fan Leo XIII folge op 3 maart 1878 yn de Sikstynske Kapel. Fanwegen syn wiffe sûnens tochten in soad dat Leo XIII net mear as in oergongspaus wurde soe. Syn kar foar de namme Leo hie te meitsjen mei syn bewûndering foar Leo XII en dy syn persoanlike deugden en it wie ek in teken foar de troch him neistribbe posysje fan it pausdom.
Restauraasje
Sûnder drastysk te brekken mei de polityk fan syn foargongers, besocht er foar de swierrichheden fan syn tiid in andert te finen yn de heechmidsiuwske oarder fan Tsjerke en Steat. Grutte prioriteit hiene de herfoarmings fan de teologystúdzjes en Leo XIII befoardere de oriïntaasje dêrfan op Tomas fan Akwino. Syn persoanlike foarbyld wie Innosintius III (1198-1216); yn 1891 liet er it lichem fan Innosintius nei Rome bringe foar in bysetting yn de San Giovanni in Laterano.
Relaasje mei teology en wittenskip
Yn de ensiklyk Providentissimus Deus (1893) moedige Leo XIII bibelstúdzje oan, wylst er ek warskôge foar rasjonalistyske ynterpretaasjes, dy't de ynspiraasje fan de Hillige Skrift ûntkenden.
Grifformearde Tsjerken yn Súd-Afrika
De GKSA tsjintwurdich
De offisjele namme fan it genoatskip is Die Gereformeerde Kerke in Suid-Afrika (GKSA).
De tsjerke ûnderhâldt oekumenyske bannen mei oare tsjerken yn de wrâld.
Walla Walla (Washington)
Skiednis
Foarôfgeande oan 'e kolonisaasje fan 'e krite troch de blanken waard it gebiet dêr't Walla Walla no leit, bewenne troch ferskate Yndiaanske folken, wêrûnder de Nez Persé, de Walla Walla en de Kajûs (Cayuse). De earste blanken setten har der nei wenjen doe't de Britske Noardwestlike Kompanjy der yn 1818 it Fort Nez Perce stifte. It fort, eins mear in hannelspost as in militêre fêsting, lei westlik fan 'e hjoeddeistige stêd. Letter waard de Noardwestlike Kompanjy, en dêrmei ek Fort Nez Perce, oernommen troch de bekendere Hudsonbaaikompanjy, en ûntjoech it him ta in wichtich mar tydlik sintrum foar de pelshannel yn it Oregon-territoarium (dêr't doedestiden ek Washington, Idaho en Britsk-Kolumbia ta hearden).
Walla Walla krige op 11 jannewaris 1862 stedsrjochten. As resultaat fan in goudkoarts yn in deunby lein diel fan Idaho groeide de stêd yn dat desennium út ta de grutste delsetting yn Washington, en in skoftke lang kaam Walla Walla yn oanmerking om 'e haadstêd fan it nije territoarium te wurden. Nei in snuorje fan flugge groei kaam lykwols stagnaasje, en ûntjoech de stêd him ta in sintrum fan 'e lânbou. Fan 1846 oant 1850 wie Walla Walla de sit fan in biskop fan 'e Roomsk-Katolike Tsjerke, wêrnei't it opnommen waard yn it Bisdom Nesqually, mei de sit yn Vancouver (Washington). Yn 1971 waard it bisdom Walla Walla weroprjochte as in titulêr bisdom, dat dus inkeld op papier bestiet, om Fatikaanske burokraten dy't foar dy rang yn oanmerking komme fan in biskopstitel te foarsjen.
Kobe Tai
Pornokarriêre
Yn Cleveland fûn hja in baan as bernefamke, mar nei't se in healjier yn dy hoedanichheid wurke hie, besleat se as topless dûnseresse yn 'e stripklub Tiffany's Cabaret te begjinnen, mei't se dêrmei folle mear fertsjinje koe. Doe't yn 1996 de pornoaktrise Sunset Thomas yn dy klub optrede, frege dy har oft sy ek net yn 'e pornoyndustry wurkje woe. Troch Thomas har bemiddeling koe Tai koarte tiid letter in lukratyf kontrakt ôfslute mei de foaroansteande pornostudio Vivid Entertainment.
Zaya Cassidy
Zaya Cassidy, echte namme ûnbekend (Dallas (Teksas), 4 augustus 1997), is in Amerikaansk neakenmodel en pornografysk aktrise fan etnysk Meksikaansk komôf. Hja sette yn 2015 útein mei in wurkpaad yn 'e Amerikaanske pornoyndustry.
I Was a Teenage Bigfoot
I Was a Teenage Bigfoot is in koart ferhaal fan it fantasysjenre, skreaun troch de Amerikaanske auteur Jim Butcher. De titel betsjut: "ik wie as teenager in bigfoot", en is in ferwizing nei de klassike horrorfilm I Was a Teenage Werewolf. It ferhaal is skreaun yn it ik-perspektyf en makket diel út fan 'e urban fantasyrige The Dresden Files. Yn 'e ynterne gronology fan dy searje spilet I Was a Teenage Bigfoot fuort nei de foarfallen yn 'e roman Dead Beat. Yn it ferhaal wurdt de help fan tsjoender en privee-detektive Harry Dresden op 'e nij ynroppen troch in sasquatch, waans heal-minsklike soan yn Chicago op skoalle sit. Yn dat opsjoch is I Was a Teenage Bigfoot in ferfolch op in earder ferhaal út deselde searje, B Is for Bigfoot.
Silence Fallen
Silence Fallen (letterlik: "Stilte [is] Fallen") is it tsiende diel fan 'e Mercy Thompson-rige fan 'e Amerikaanske skriuwster Patricia Briggs. It is in fantasyroman fan it subsjenre fan 'e urban fantasy, dy't foar it meastepart skreaun is yn it ik-perspektyf. It boek ferhellet oer de Amerikaanske monteur Mercedes "Mercy" Thompson, in jonge frou fan heal-Yndiaansk komôf dy't harsels feroarje kin yn in prêrjewolf. Briggs hat yn 'e plot fan Silence Fallen de bekende leginde fan 'e Golem fan Praach ferwurke, dêr't se in eigen draai oan jout. Silence Fallen waard foar it earst publisearre yn 2017, yn 'e foarm fan in hardcoveredysje, troch sawol de Newyorkske útjouwerij Ace Books as de Britske útjouwerij Orbit Books.
Ynhâld
Yn Milaan komt Adam ûnderwilens de fampier Guccio tsjin, dy't op ljochtskyndei (as fampieren yn 'e rêst hearre te wêzen) omhinget by de keamer dêr't de piloaten Harris en Smith húsfêste binne. It blykt in amulet (makke troch Mary) te wêzen dy't Guccio dat mooglik makket. Letter kin Adam him inkeld noch tebinnenbringe dat de fampier him in hoartsje oan 'e praat holden hat, mar Smith, de ko-piloat, kriget foar it ferstân dat Adam ûnder de tsjoen fan Guccio rekke is, en dat de fampier by him dronken hat. It is ek Smith dy't Adam helpt om dy betsjoening te trochbrekken. Dêrnei wachtet Adam oant Guccio fanwegen komt; de fampier wol Adam brûke om Bonarata út 'e wei te romjen. No't de betsjoening ferbrutsen is, stiet it Adam lykwols folslein frij om alle befellen fan Guccio yn 'e wyn te slaan, en sadwaande is it ynstee Guccio sels dy't út 'e wei romme wurdt. Neitiid kinne Adam-en-dy, dy't al lang berjocht krigen hawwe dat Mercy yn Praach is, har einlings efternei reizgje.
Ferapontovkleaster
Skiednis
De Poalen ferwoastgen it kleaster yn de Tiid fan Unstjoer. Tidens de weropbou fan it kleaster waarden de lêste bouwurken oan it kompleks tafoege: de tintfoarmige 'Tsjerke fan de Hillige Martinian' (1641), twa poarte-tsjerken (1650) en in klokketoer (1680). De klok fan de klokketoer besit it âldste klokkemechanisme fan Ruslân.
Wurgerfûgels
Foarkommen
De wurgerfûgels binne lytse deirôffûgels mei sterke poaten, in grutte kop en in krêftige, skerpe heaksnaffel. Dermei kinne se fûgeltsjes, mûzen, amfibyen en grutte ynsekten beetkrije. Se binne meast griis, brûn, ierdkleurig mei swart of wyt. De measte wurgfûgels binne 17-25 cm grut, de lytste is de dwerchwurger (sawat 15 cm), de grutste de eksterwurger (sa wat 40 cm, de sturt derby), beide út Afrika. Hoewol ‘t se ‘sjongfûgels’ binne, is harren sang beheind. Inkelde soarten sa as de toarnekster kinne it ropen fan lytse sjongfûgeltjes neidwaan, en se sadwaande as proai lokje.
Gerben Jelles Nauta
Inkelde wurken
Koartlyn waard bekend dat ek de prachtige panielen fan de preekstoel fan de tsjerke fan Longerhou troch him makke binne. Yn 1752 levere hy in wapenpaniel foar de preekstoel fan Aldegea yn de gemeente Súdwest-Fryslân
Reedriden op de Olympyske Winterspullen
Skiednis
Foar de froulju stie it reedriden foar it earst op it programma ûnder de Olympyske Winterspullen fan 1932 as demonstraasje, der diene allinne Amerikaanske en Kanadeeske rydsters mei. Der waard in 500 meter, 1000 meter en 1500 meter ferriden. By de spullen 1960 yn Skwa Valley Stie it riden foar de froulju foar it earst offisjeel op it programma. By de spullen fan 1960 waard ek foar it earst de 3.000 meter ferriden. De 5.000 meter waard by de Spullen fan 1988 yn Kelgery yntrodusearre.
Utrecht Science Park
Ferfier
Op 14 desimber 2019 iepene de line fan de flugge tram (Uithoflijn) fan it Stasjon Utert-Sintraal nei De Uithof.
Universiteitsgebouwen
Guon bekende gebouwen yn De Uithof. Guon waarde ûntwurpen troch de arsjitekt Rem Koolhaas.
Santos Dumont (Minas Gerais)
Ferkear en ferfier
It plak leit oan de radiale snelwei BR-040 tusken Brasilia en Rio de Janeiro en ek oan de dyk BR-499.
Dolly Akers
Politike karriêre
Ek nei't har termyn as steatspolitika ôfrûn wie, bleau Akers polityk aktyf. Hja besocht Washington, D.C. 57 kear as offisjeel offurdige fan 'e Assiniboin en Sû Stammen en siet mei tuskenskoft fjirtich jier lang yn 'e Stammeried fan Bestjoer. Har wurkpaad wie net sûnder kontroverse; sa waard se Yn 1959 mei 279 tsjin 189 stimmen út 'e Stammeried setten en "foar ivich" útsletten fan it bestjoeren en fertsjintwurdigjen fan 'e Assiniboin en Sû Stammen. Dat beslút waard by in lettere stimming lykwols neatich ferklearre. Akers wie in fûleindich ferdigenster fan 'e Yndianen en fersette har út alle macht tsjin it foech fan it Buro fan Yndiaanske Saken (BIA) om te beslissen oer de natuerlike helpboarnen op Yndiaansk lân. Weromsjend op har libben wie hja it meast grutsk op har lobbyen foar de Yndiaanske Boargerrjochtewet fan 1968 en foar de regeling dy't it mooglik makke dat Yndianestammen har eigen abbekaten ynhierden.
Al Gore
Nei't syn polityk wurkpaad op dy manear op 'e non rûn wie, begûn er in nije karriêre as sakeman en skreau er ferskate bestsellers op it mêd fan polityk en miljeu, wêrûnder it ferneamde An Inconvenient Truth. Hy joech de wrâld yn 't rûn lêzings oer klimaatferoaring en lobbyde sûnder ein yn Washington om 'e Amerikaanske polityk fan 'e reäliteit fan dat probleem te oertsjûgjen en oan te setten ta it nimmen fan foechsume maatregels. Yn 2007 waard him foar syn krewearjen op dat mêd de Nobelpriis foar de Frede takend.
Militêre tsjinst en sjoernalistike karriêre
Nei't er weromkaam út Fjetnam, folge Gore fan 1971 oant 1972 in teologyske stúdzje oan 'e Vanderbilt Universiteit yn Nashville, op in stúdzjebeurs foar lju dy't in sekuliere karriêre yn 't sin hiene. Dêrnjonken wied er fan 1971 ôf as ûndersykssjoernalist wurksum by de krante The Tennessean, wêrby't er ferskate korrupsjesaken behannele dêr't leden fan 'e gemeenterie fan Nashville by belutsen wiene. Yn twa ôfsûnderlike saken late dat ta de arrestaasje en berjochting fan in gemeenteriedslid. Yn 1974 naam er frij by de The Tennessean om in rjochte-oplieding te dwaan oan 'e Vanderbilt Universiteit, mar doe't yn 1976 ûnferwachts syn heite eardere sit yn it Amerikaanske Hûs fan Offurdigen frijkaam, briek er hookstrooks syn stúdzje ôf om him dêr foar de Demokratyske Partij ferkiesber foar te stellen, in beslút dêr't er eltsenien mei oer it mad kaam, mar syn eigen frou noch it meast.
Iere politike karriêre
As kongreslid en senator griep Gore fierders eltse mooglikheid oan om oandacht te freegjen foar syn hobbelhynke: it ynternet. Gore wie dêrfan al in pleitbesoarger doe't de namme "ynternet" noch net iens bestie, en in wrâldwiid kompjûtersysteem foar de flugge útwikseling fan gegevens noch mar in idee yn 'e holle fan in lyts groepke kompjûtergekken wie. Om 'e wurden fan 'e sjoernaliste Sarah Miles te brûken: "Foar't kompjûters te begripen wiene, lit stean seksy, wraksele Gore mei syn pokergesicht al om keunstmjittige yntelliginsje en glêsfezelnetwurken út te lizzen oan heal yn sliep fallende kollega's." In oare ûnderwerp dat Gore ier yn syn karriêre oppakte, wie klimaatferoaring. Al yn 1979 warskôge er foar it broeikaseffekt. Fierders besocht er yn 'e tachtiger jierren twaris de jildkraan ticht te draaien dy't Saddam Hoessein mei Amerikaanske stipe yn Irak yn it seal hold, mar beide kearen waard syn besykjen sabotearre troch de Republikeinske regearings-Reagan en -Bush.
By de presidintsferkiezings fan 1988 stelde Gore him ferkiesber foar de Demokratyske Partij, mar hy waard yn 'e foarferkiezings ferslein troch Michael Dukakis, dy't dêrnei de eigentlike ferkiezings ferlear oan 'e sittende Republikeinske fise-presidint George H.W. Bush. Yn 1992 skreau Gore syn earste boek, Earth in Balance, dat it earste boek fan in sittende senator wie dat de bestsellerlisten helle sûnt Profiles in Courage fan John F. Kennedy.
Sint-Annatsjerke (Jeruzalim)
Arsjitektuer
Arkades fan bôgen skiede it middenskip fan de legere sydskepen. It haadalter, ûntwurpen troch de Frânske byldhouwer Philipe Kaeppelin, is on de foarkant dekorearre mei de berte fan Kristus (lofts), de krúsôfname (midden), de ferkundiging (rjochts) en oan de úteinen mei foarstellings fan Anna dy't Marije ûnderwiist (lofts) en de presintaasje yn 'e timpel (rjochts).
Kleasterkapel Sibrandahûs
Skiednis
Yn de 19e iuw krige de tsjerke in nije westlike gevel. Ut dy tiid stamt ek de dakruter, dy't neffens in tekening fan Jacob Stellingwerf in ôfdakje foar de klok oan de westlik gevel ferfong. Yn de dakruter hinget in klok mei in diameter fan 71,5 sintimeter, dy't de tekst Soli Deo Gloria Steen en Borchardt fudunt Enchusae 1756 draacht.
John Christmas Møller
Karriêre
Nei de Dútske besetting fan Denemark, yn april 1940, joech Møller him by in koälysjeregear, wêryn't er minister fan Hannel waard. In healjier letter, yn oktober, waard er lykwols troch de besetter twongen om syn ministerspost op te jaan, om't er as te Dútsk-fijannich beskôge waard. Noch wer in fearnsjier letter, yn begjin 1941, waard er om deselde reden ek út it Folketing set. Neitiid spile er in krúsjale rol by de oprjochting fan 'e ûndergrûnske krante Frit Danmark ("Frij Denemark").
Henk Krist
Henk Krist (Ljouwert, 3 jannewaris 1952) is in Nederlânsk keunstskilder.
Henk Krist waard berne yn in grifformearde húshâlding. Hy gie nei de HBS yn Ljouwert ynearsten oan 't wurk yn de psychiatry. Dêrneist skildere er. Hy folge in opleiding ta byldzjend keunstner oan de doedestiidske Akademy Vredeman de Vries yn Ljouwert. Yn 1983 waard syn wurk foar it earst útstald. Dêrnei eksposearre er op ferskate plakken yn Nederlân en yn Gint yn België. De skilderijen fan Krist binne figuratyf. Syn oeuvre bestiet foar it grutste part út lânskippen en ôfbylden fan tragyske en iensume minskefigueren.
1900-er jierren
Oersjoch
Fan 'e sân Jeropeeske grutmachten stie it Osmaanske Ryk bekend as de 'Sike Man fan Jeropa'. Al sûnt de iere njoggentjinde iuw krommele dat ryk stadichoan mear ôf. Sa snie yn 1908 it Keninkryk Bulgarije alle bannen troch mei it regear fan 'e sultan yn Konstantinopel, wylst Eastenryk-Hongarije datselde jiers de Osmaanske gebietsdielen Bosnje en Hertsegovina anneksearre. Ruslân hie yn deselde tiid almar mear te krijen mei ynterne swierrichheden, dy't feroarsake waarden trochdat fral de fabryksarbeiders yn 'e stêden har net mear deljaan woene ûnder it autokratyske bewâld fan 'e tsaar. It belied fan ûnmeilydsume ûnderdrukking fan eltse foarm fan opposysje, dat yn it ferline altiten fertuten dien hie, wie net mear ôfdwaande om 'e status quo te hanthavenjen en wurke boppedat de opkomst fan radikale ideologyen yn 'e hân, lykas it anargisme en it kommunisme.
Bonifatiustsjerke (Makkingea)
Oargel
It seraphine-oargel fan de herfoarme tsjerke is yn it lêste fearn fan de 19e iuw boud troch de bruorren Adema út Ljouwert. Bakker & Timmenga joech it yn 1927 in plak yn de tsjerke en restaurearre it ynstrumint yn 1978.
Winchester Model 1866
Skiednis
Nei ôfrin fan 'e boargeroarloch neamde Winchester de New Haven Arms Company om ta de Winchester Repeating Arms Company. Foar dat bedriuw ûntwurp wapensmid Nelson King in ferbettere ferzje fan it Henry-gewear, dat it earste model fan it Winchester-gewear waard, de Winchester Model 1866. It wapen behold it .44 Henry-patroan as munysje en ek it gielich metalene frame fan it laad- en sjitmeganisme, mar it hie in ferbettere magazyn en in houten foarearm (dy't de loop oan 'e ûnderkant ûnderstipet). Dat hie as foardiel dat men jin net oan 'e loop brânde as dy hjit waard troch oanhâldend sjitten.
It leger fan Switserlân soe ek mei Winchesters Model 1866 tarist wurde om harren ienskots Milbank-Amsler-gewearen te ferfangen. Troch politike omtinkens waard lykwols ynstee keazen foar de lânseigen Vetterli Model 1867, in skoattelladend repeteargewear dat gebrûk makke fan in kopy fan it buismagazyn fan 'e Winchester Model 1866.
Skaaimerken
De Winchester Model 1866 stie bekend om 'e opfallende, gielige kleur fan it frame fan syn laad- en sjitmeganisme. Dat wie makke fan in legearing fan brûns en gielkoper dy't gunmetal ("gewearmetaal") neamd waard. It smiet it gewear de bynamme Yellow Boy ("Giele Jonge") op. It laadmeganisme fan it wapen makke, krekt as de lettere Winchesters, gebrûk fan hefboomwurking, wêrby't men de wiisfinger yn 'e trekkerbûgel hold, wylst men mei de oare trije fingers yn in bykommende, langwerpiger bûgel siet: de hefboom.
Amerikaansk Hynder de Jongere
Libben
Amerikaansk Hynder de Jongere waard berne yn 1840, en syn bertenaam wie Utboarte (Manišní). Hy wie in soan fan Sittende Bear, it opperhaad fan 'e Wiere Oglala, ien fan 'e sân tradisjonele troepen fan 'e Oglala-Lakota. Sittende Bear kaam te sneuveljen doe't Amerikaansk Hynder noch hiel jong wie, dat hy waard grutbrocht troch in omke fan sines. As in jonge kriger focht Amerikaansk Hynder mei by wapene konflikten mei de Krieën (Crow) en de Sjosjoanen (Shoshone). Yn 'e iere 1870-er jierren joech er him by de troep fan opperhaad Reade Wolk, mei waans dochter oft er troude.
Doe't oan 'e ein fan 'e 1880-er jierren de geastedûnsbeweging opkaam, in nije synkretistyske godstsjinst dy't it kristendom mei de lânseigen natoerreligyen fan 'e Yndianen fermong, kante Amerikaansk Hynder him dêr skerp tsjin oan. De hollen waarden dêrby op in stuit sa hjit, dat syn freonen foar syn libben frezen. Ek nei it Bloedbad fan Wounded Knee bleau Amerikaansk Hynder in freon fan 'e Amerikanen. Njonken syn politike belutsenens wied er ek in histoarikus, dy't in eigen wintertelling (sa't kroniken of annalen by de Lakota neamd wurde) byhold. Amerikaansk Hynder stoar úteinlik in natuerlike dea op 16 desimber 1908, yn syn hûs te Kyle, yn it Pine Ridge Yndianereservaat fan Súd-Dakota.
Catch Me If You Can (film út 2002)
Plot
Yn 1963 is Frank Abagnale jr. in tiner dy't yn New Rochelle, yn 'e Amerikaanske steat New York, wennet mei syn heit Frank Abagnale sr., in ûndernimmer en feteraan út 'e Twadde Wrâldoarloch, en syn mem Paula, in húsfrou dy't fan oarsprong Fransêze is. As Frank sr. swierrichheden kriget mei de Amerikaanske belestingtsjinst IRS, rekket er syn hûs en winkel kwyt, en moat it gesin ferhúzje nei in lyts hierappartemintsje. Paula kriget in affêre mei Jack Barnes, in freon fan har man. Underwilens moat Frank jr. fan skoalle feroarje om't syn âlden syn djoere priveeskoalle net mear betelje kinne. Op 'e iepenbiere middelbere skoalle dêr't er bedarret, beslút er op syn earste dei ympulsyf om him út te jaan foar de ynfallende learaar Frânsk; dat bedroch komt pas nei in wike út.
It duorret jierren, mar Hanratty spoart Frank úteinlik op yn Montrichard, it plak yn Frankryk dêr't syn mem wei komt. Dêr wit er him te arrestearjen, wêrnei't er syn útlevering oan 'e Feriene Steaten beävensearret. Yn it fleantúch nei hûs fertelt er Frank, krekt foar de lâning yn New York, dat syn heit yn 'e tuskentiid ferstoarn is. Frank rekket bot oerstjoer fan dat nijs en wit te ûntsnappen ear't de fleanmasine goed en wol oan 'e grûn stiet. Fertarre troch fertriet giet er nei it hûs dêr't syn mem wennet, dy't ûnderwilens wertroud is mei har minner Frank Barnes. As er dêr troch it rút yn 'e hûs opgluorket, sjocht er oan 'e oare kant fan it rút in lyts famke. Dat blykt syn healsuske te wêzen; Frank syn mem hat syn heit en himsels ferfongen en libbet itselde soargeleaze bestean dat se earst mei him en syn heit late. As Hanratty en de plysje arrivearje, jout Frank him sûnder ferset oer en freget er Hanratty om him hjir sa fluch mooglik wei te heljen.
Pier Eringa
thumb|Pier Eringa
Catch Me If You Can (film út 2002)
Untfangst
Neffens James Berardinelli naam Catch Me If You Can himsels of syn ûnderwerpen nea te serieus. Hy hie ek lof foar de filmmuzyk fan John Williams. Yn The Washington Post skreau Stephen Hunter dat Leonardo DiCaprio yn Catch Me If You Can "de breedte en it gemak en de fernimstigens" fan syn aktearfermogen sjen liet "dêr't Martin Scorsese yn Gangs of New York sa'n bytsje gebrûk fan makke." Peter Travers, fan it tydskrift Rolling Stone, wie ien fan 'e mar in pear filmkritisy dy't net folle fan Catch Me If You Can hawwe moasten. Hy fûn de film fierstente lang en dêrtroch te langtrieddich. Hy skreau dat de film "mear as 140 minuten net foarút kaam. In film dy't fan start gie as in hazze op speed, einiget as in skylpodde efter de pûst."
Op 'e webside Rotten Tomatoes, dy't resinsjes sammelet, hie Catch Me If You Can in heech goedkarringspersintaazje fan 96%, basearre op 200 ûnderskate resinsjes. De konsensuskrityk fan 'e webside, gearstald út al dy resinsjes, stelde dat Steven Spielberg "mei help fan in sterk optreden fan Leonardo DiCaprio" in film makke hie dy't "stylfol, luchtich fermaaklik en ferrassend leaf" wie. Op Metacritic, de wichtichste konkurrint fan Rotten Tomatoes, behelle Catch Me If You Can in goedkarringspersintaazje fan 75%, basearre op 39 resinsjes.
Église Saint-Rémi (Amiens)
De Remigiustsjerke (Frânsk: Église Saint-Rémi) is in parochytsjerke yn it sintrum fan de Frânske stêd Amiens. De tsjerke is sûnt 2001 in histoarysk monumint.
The Mummy (filmsearje fan Universal Pictures)
The Mummy is in Amerikaanske filmsearje fan 'e horror- en aventoeresjenres, produsearre troch filmstudio Universal Pictures (net te betiizjen mei in filmsearje mei deselde namme fan 'e Britske studio Hammer Film Productions). De filmsearje is op te dielen yn teminsten trije ûnderling yn tiid en toan sterk ferskillende dielrigen. It ûnderwerp is lykwols itselde: de mummy fan in boasaardige preester út it Alde Egypte, dy't by fersin wer ta libben brocht wurdt en in machtige flok oer de wrâld útsprekt, en it krewearjen fan heldhaftige argeologen om him tsjin te kearen.
Posttraumatysk stress-syndroom
Mooglike symptomen fan PTSS binne: ûntrêstigjende gedachten, gefoelens of dreamen dy't yn ferbân steane mei it trochmakke foarfal; geastlike en/of lichaamlike swierrichheden dy't har foardogge by dingen dy't jin it trauma wer tebinnenbringe; it bewust of ûnbewust mijen fan dingen dy't jin it trauma wer tebinnenbringe; gebrek oan konsintraasjefermogen; strukturele feroarings yn tinkpatroanen; in gruttere agresje; en in gruttere seksuële opwining. Om fan PTSS sprekke te kinnen moatte sokke symptomen langer oanhâlde as in moanne nei it traumatyske foarfal. By bern iepenbierje har sokke symptomen minder troch hâlden en dragen, mar mear yn it boartsjen. Persoanen dy't oan PTSS lije, rinne in folle heger risiko om selsmoard te dwaan as sûne minsken.
Dominus flevit
Dominus flevit (Latynsk foar "De Heare gûlde") is in fransiskaanske kapel op de Oliveberch yn Jeruzalim, Israel. Doe't Jezus neffens it Lukas 19:41 noch foar de yntocht yn Jeruzalim de Oliveberch delgyng en oer de stêd hinne seach moast er om de stêd gûle, om't Er foarseach dat de stêd ferneatige wurde soe.
Arthur McKenzie Dodson
Arthur McKenzie Dodson (Philadelphia (Pennsylvania), 1819 – Tucson (Arizona), 1874) wie in Amerikaansk ambachtsman, ûndernimmer en gemeenteriedslid yn Los Angeles.
Testaminten fan de Tolve Aartsfaars
Oerlevering en oarsprong
De Testaminten fan de Tolve Aartsfaars binne it wurk fan in anonime skriuwer (behalven it Testamint fan Levy, dat foar 't neist in lettere tafoeging is), en wiene oarspronklik skreaun yn it Gryksk. Se berikten har definitive foarm yn 'e twadde iuw. Yn 'e trettjinde iuw waarden se iepenbiere oan it Westen troch Robert Grosseteste, de biskop fan it Ingelske Lincoln, waans oersetting yn it Latyn oft fuortendaliks tige populêr waard yn akademyske en tsjerklike fermiddens. Hy miende dat it om 'e wiere testaminten fan 'e soannen fan Jakob gie en betichte de joaden derfan dat se de geskriften fertsjustermoanne hiene "fanwegen de profesijen oer de Ferlosser dy't se befetsje."
Moardnerij fan Katyn
De eksekúsjes
Fuort nei't de Sovjet-Uny en Dútslân yn septimber 1939 Poalen binnenfoelen, waarden yn it troch de Sovjets besette diel tsientûzenen Poalen út de boppelaach oppakt en tegearre mei fyftjintûzen kriichsfinzenen nei kampen yn Ruslân deportearre. Mei de arrestaasje fan de Poalske yntellektuelen hope Stalin fuortendaliks mei mooglik ferset tsjin it kommunisme ôf te weven.
De moard op de 25.000 Poalen yn april en maaie fan it jier 1940 waard foar in grut part útfierd troch NKVD-generaal Vasili Blochin, dy't letter dat jier ûnderskaat waard mei de Oarder fan de Reade Banier.
Wobbe van Seijen
Libben en karriêre
Yn 1963 rjochte Van Seijen yn syn berteplak oan 'e Wurdumerdyk de platesaak Bij de Put op. Dêrnjonken fêstige er yn 1972 it platelabel Universe, dat muzyk op 'e merk brocht fan û.o. Pugh's Place, Irolt, Herman Brood en Hans Dulfer. Yn 1983 begûn Van Seijen in twadde platelabel, dat Sound & Vision hiet. Dat joech benammen wurk út Fryske popformaasjes, lykas Kobus gaat naar Appelscha.
Jan Hendrik Heijmans
Hy wie in learling fan Willem Bartel van der Kooi. Yn 1840 besocht er München en Dresden yn Dútslân. Dêrnei wenne en wurke er in skoft yn Swol, yn alle gefallen fan 1842 oant 1844. Fan 1852 oant syn dea wenne er yn Arnhim. Heijmans skildere sjenrestikken, portretten, figuerfoarstellingen en ynterieurs. Dy lêsten almeast by kears- of lampeljocht.
Kristoffeltsjerke (Kûbaard)
Ynterieur
De tsjerke hat in tradisjonele ynrjochting. De preekstoel mei in dooptún stiet oan de súdlike muorre. Lykas ek de twa hearebanken oan de oare kant fan it paad datearret de preekstoel út de 17e iuw. De muorreskildering fan Sint-Kristoffel datearret út likernôch 1500. Noch net sa lang ferlyn is by de restauraasje fan 2004 de 19e-iuwske kreake yn it koer ferwidere. De bou fan de kreake wie nedich om't Wommels in frijsinnige dûmny krige en in soad tsjerkefolk de wyk namen nei Kûbaard, dêr't de dûmny noch rjochtsinnich wie. De tagong yn de meast eastlike muorre fan it koer en it boppediel fan it finster binne oantinkens út de tiid dat de kreake boud waard om it folk bergje te kinnen.
Cecilia Grout
Cecilia Grout, echte namme ûnbekend (9 july 1976), is in rêstend Russysk pornografysk aktrise dy't karriêre makke yn 'e 1990-er jierren. Hja sette yn 1996 útein mei in wurkpaad yn 'e Jeropeeske pornoyndustry en spile yn stikmannich films. Yn 1998 beëinige Grout har karriêre as pornoaktrise.
Trier-Saarburg
Geografy
Mei de klok mei grinzget de lânkring yn it noarden oan de eifelkring Bitburg-Prüm, en dan de lânkringen Bernkastel-Wittlich en Birkenfeld (allegear yn Rynlân-Palts) en de Saarlânske lânkringen Sankt Wendel en Merzig-Wadern. Yn it wêst grinzget de lânkring oan de Lúksemboarchske kantons Remich, Grevenmacher en Echternach.
Formule 1 yn 2001
Klassemint by de koereurs
† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch't er as klassearre notearre stiet.
Klassemint by de konstrukteurs
De top 6 klassearre auto's krije punten:
Seilmakker
In moderne seilmakker brûkt ek de kompjûter foar it ûntwerpen fan in seil en troch in kompjûter stjoert ark. At it ûntwerp fan in seil klear is, kin it bygelyks mei in laser yn de eksakte foarm snijd wurde. Eartiids wiene seilen meast fan katoen, no wurde ek seilen fan keunststoffen makke. De 'brune float' hat noch wol ferlet fan ambachtlik makke seilen.
Sault Ste. Marie Stamme fan Tsjippewa Yndianen fan Michigan
Kasino's
Ek hat de Sault Ste. Marie Stamme yn Opper-Michigan ûnder de merknamme 'Kewadin' fiif kasino's yn bedriuw, yn Sault Ste. Marie, St. Ignace, Manistique, Christmas en Hessel. Foarhinne runde de stamme ek it Greektown Casino yn Detroit, oant de Michigan Gaming Control Board, in oerheidsynstânje dy't yn Michigan tafersjoch hâldt op iepenbiere gelegenheden dêr't kânsspullen oanbean wurde, yn 2010 besleat om it útbaten fan dat kasino oan oare ynvestearders oer te dragen. Sûnt dy tiid siket de Sault Ste. Marie Stamme nei nije mooglikheden foar kasino's yn Neder-Michigan, wêrby't men yn 't bysûnder lokaasjes yn Romulus en Lansing op it each hat.
Have Yourself a Merry Little Christmas
Have Yourself a Merry Little Christmas is in tige bekend Ingelsktalich sekulier krystferske, wêrfan't de titel betsjut "Fier foar Dysels in Fleurich Lyts Krystke". It waard yn 1943 skreaun troch tekstskriuwer Hugh Martin en komponist Ralph Blane foar de Amerikaanske filmmusical Meet Me in St. Louis. Yn dy tige populêre film, dy't yn 1944 yn 'e bioskopen kaam, waard it liet songen troch aktrise Judy Garland, dy't beskate feroarings yn 'e oarspronklike liettekst ôftwong. Letter liet Frank Sinatra de tekst foar syn coverferzje noch fierder feroarje. It is de ferzje fan Sinatra dy't tsjintwurdich ornaris oanholden wurdt.
Skiednis
Yn syn autobiografy bewearde Martin folle letter dat hysels sawol de lietteksten as de meldijen skreaun hie foar alle nije lieten yn Meet Me in St. Louis, en dat Ralph Blane dêr hielendal net by belutsen west hie. Neffens Martin soed er tastien hawwe dat Blane dêr yn gelikense mjitte foar neamd en royaltys foar útbetelle krige, om't hy (Martin) dat sels ferkeard regele hie, sadat "dizze bizarre sitewaasje" syn eigen skuld wie. Hy wiet dat oan syn "nayf en freeslik gebrek oan talint foar saaklike dingen".
Ross Macpherson Smith
Biografy
Hy gie yn 1914 by it 3rd Light Horse Regiment en wie by de lâning by Gallipoli op 13 maaie 1915. Yn 1917 joech er him frijwillich op by it Australian Flying Corps. Letter waard er twa kear ûnderskieden mei it Military Cross en trijeris mei it Distinguished Flying Cross. Mei alve befestige oerwinnings fan in loftgefjocht waard er in ace.
Vickers Viking
Skiednis
Desimber 1918 waard út ein set mei it ûntwerpen foar dit twadde amfibysk fleantúch fan Vickers. It prototype wie in fiifsits twadekker nei in triuwpropeller en in Rolls-Royce Falcon-motor. It twadde eksimplaar, de Viking II, hie in gruttere spanwiidte en wie útrist mei in Rolls-Royce Eagle-VIII-motor.
Happy ending
In happy ending (Ingelsk foar "lokkich ein") is in orgasme dat opwekke wurdt as beëiniging fan in massaazje. Soks kin yn 'e priveesfear dien wurde, mar yn 'e regel is dêrby sprake fan in finansjele transaksje, sadat men sprekke kin fan in foarm fan prostitúsje. Men kin derfoar telâne yn bordelen, mar yn guon lannen ek yn saneamde massaazjesalons en soms yn stripklubs. By happy endings giet it ornaris om in orgasme dat opwekke wurdt troch masturbaasje, mar ek orale seks en folslein geslachtsferkear komme foar. Oft soks legaal is, hinget fan 'e wetjouwing fan it oangeande lân ôf. Yn Nederlân, mar ek yn Austraalje, Grut-Brittanje, Japan, Kanada, Nij-Seelân, Roemeenje en Tailân binne massaazjes mei happy endings tastien of wurde se dulden. Yn oare lannen, lykas yn 't bysûnder de Feriene Steaten, wurdt it as in foarm fan (yllegale) prostitúsje beskôge, en kin men derfoar arrestearre en feroardiele wurde.
Teapert
Biotoop
De teapert is foar it meastepart in fûgel fan it leechlân, mar briedt ek yn berchtmen oant in hichte fan 3.000 m (hoewol yn 'e Alpen net heger as 1.400 m). It meast gaadlike biotoop wurdt lykwols foarme troch greidlân en steppen. Minder as de measte ralfûgels is de teapert oan oerflaktewetter bûn, hoewol't er riviersiggen net oerslacht. In fereaske is wol dat de begroeiïng 50 sm heech of heger is. Dat is ek ien fan 'e redens dat de teapert tsjintwurdich yn Fryslân net of frijwol net mear foarkomt, mei't de boeren it gers tsjintwurdich nea mear sa lang groeie litte.
Hâlden en dragen
Yn 'e oerwinteringsgebieten yn Afrika libje teaperts in solitêr bestean, wêrby't elts eksimplaar in (oerlaapjend) territoarium hat fan 4,2 oant 4,9 ha. Foar de trek foarmje se swaarmen fan oant 40 fûgels, dy't har soms oanslute by gruttere swaarmen kwartels, in ferskynsel dêr't de Nederlânske namme kwartelkoning op weromgiet (krekt as it Dútske Wachtelkönig en it Frânske roi de caille). De migraasje fynt nachts plak, wylst se oerdeis útrêste. It fermogen ta migraasje is oanberne, en dat leare de jongen dus net fan 'e âlden. Sterker noch, út ûndersyk hat bliken dien dat teapertpiken dy't tsien generaasjes lang yn Jeropa yn finzenskip holden wiene, gjin inkele muoite hiene om it paad nei de oerwinteringsgebieten yn Afrika te finen.
Status
De teapert stiet yn Nederlân as 'kwetsber' op 'e reade list fan bedrige fûgelsoarten, mar ynternasjonaal hat er de IUCN-status fan "net bedrige". It ferspriedingsgebiet waard nammentlik yn 2010 rûsd op 12,4 miljoen km², en dêr komt er noch rûnom foar, mei in populaasje dy't ridlik stabyl liket te wêzen. De simmerpopulaasje is benammen konsintrearre yn Ruslân en Kazachstan en hat dêr noch alle romte.
Clyde Warrior
Clyde Warrior (folút: Clyde Merton Warrior; Ponca City (Oklahoma), 31 augustus 1939 – Enid (Oklahoma), 19 july 1968) wie in Amerikaansk minskerjochte-aktivist fan etnysk Yndiaansk komôf. Hy wie ien fan 'e oprjochters fan 'e Nasjonale Yndiaanske Jeugdried (NIYC), naam diel oan 'e Mars op Washington mei Martin Luther King en stried sûnder wurch te wurden tsjin earmoede en foar boargerrjochten foar de Yndianen.
Kauaï
Geografy
It heechste punt op it eilân is de berch de Kawaikini, dy't 1.598 m boppe seenivo útstiket. De op ien nei heechste berch op Kauaï is de Wai‘ale‘ale, dy't mei in hichte fan 1.569 m yn 'e midden fan it eilân leit. Ien fan 'e wietste plakken fan 'e wrâld, mei in jierlikse delslachhoemannichte fan 11.700 mm, leit op 'e eastlike fang fan 'e Wai‘ale‘ale. Dy ûnbidige protte reinwetter hat yn 'e berch in grut tal ravinen útsliten mei skildereftige wetterfallen. Oan 'e westkant fan it eilân leit it doarp Waimea oan 'e mûning fan 'e rivier de Waimea, dy't fierder it lân yn de pittoreske Waimea Canyon foarme hat. De 914 m djippe Waimea Canyon, dy't yn it dernei ferneamde Steatspark Waimea Canyon leit, wurdt ek wol de "Grand Canyon fan 'e Stille Oseaan" neamd. De natoerskientme fan dat gebiet is ien fan 'e wichtichte toeristyske trekpleisters fan Kauaï.
Demografy
Wat de etnyske opbou fan 'e befolking oangiet, dy wie yn 2000 sa: 36,0% Aziaten; 29,5% blanken; 9,1% etnyske Hawaïanen en oare Polyneziërs, Melaneziërs en Mikroneziërs; 8,2% Latino's; 0,4% Yndianen; 0,3% swarten; en 16,5% oaren of fan mingd etnysk komôf.
William S. Yellow Robe jr.
Libben en karriêre
As folwoeksene ûntjoech Yellow Robe him ta in toanielskriuwer en dichter. Dêrnjonken wied er ek aktyf as toanielakteur en -regisseur, net selden fan syn eigen stikken. Guon fan syn bekendste wurken binne Where the Pavement Ends en Grandchildren of the Buffalo Soldiers and Other Untold Stories. Syn toanielstikken binne opfierd op lokaasjes troch de hiele Feriene Steaten hinne, wêrûnder troch de Penumbra Theatre Company yn St. Paul, yn it Public Theater yn New York, troch de Trinity Repertory Company yn Providence en yn it Nasjonaal Museum fan de Amerikaanske Yndiaan, dat ûnderdiel útmakket fan it Smithsonian Ynstitút, yn Washington, D.C.
I Was a Teenage Werewolf
Produksje
I Was a Teenage Werewolf waard regissearre troch Gene Fowler jr. De filmprodusint wie Herman Cohen, dy't tegearre mei Aben Kandel ek it senario skreau. De filmmuzyk waard fersoarge troch Paul Dunlap. De film waard útbrocht en distribuëarre troch American International Pictures (AIP). It wie de earste fan in rige fan fjouwer Teenage Monster-films dy't AIP produsearre (de oaren wiene I Was a Teenage Frankenstein en Blood of Dracula, beide ek út 1957, en How to Make a Monster, út 1958). Alle fjouwer geane dy films oer ûnskuldige tiners dy't foar eigen gewin brûkt wurde troch korrupte folwoeksenen. De opnamen foar I Was a Teenage Werewolf begûnen op 13 febrewaris 1957 en duorren sân dagen. Foar de film wie in budget fan $82.000 beskikber. Hy gie op 19 july 1957 yn premiêre.
Oähû
Etymology
It wurd O‘ahu hat yn 'e Hawaïaanske taal gjin oare betsjutting as de namme fan it eilân. Neffens de Hawaïaanske mytology soe Oähû ferneamd wêze nei in soan fan 'e legindaryske Polynezyske seefarder Hawai‘loa, dy't as earste minske de Hawaï-arsjipel ûntdutsen hawwe soe. As bynamme wurdt Oähû ek wol the Gathering Place neamd, "it Plak fan Gearkomste".
Katedraal fan Amiens
Skiednis
Under it episkopaat fan Guillaume de Mâcon waard de krusingstoer boud en ek it dakstuolte nadere syn foltôging. Guillaume de Mâcon liet ek de finsters yn de hege dielen fan it dwersskip en it skip fan brânskilderd glês foarsjen. Der folgen noch ferbouwings oan it koer en de apsis, mooglik nei oanlieding fan de ramp mei de bou fan de katedraal yn Beauvais.
Portaal fan it Jongste Gerjocht
Op de trumeau stiet Kristus de Ferlosser. Oan wjerskanten fan de doarren steane de bylden fan de tolve apostels en de fjouwer profeten Daniël, Ezechiël, Jesaja en Jeremia.
Firminusportaal
It timpaan fan dit portaal is wijd oan de skiednis fan Sint-Firminus. Lofts en rjochts fan de doar steane in rige hilligen fan it bisdom Amiens en twa ingels. De muorre fan dit portaal is dekorearre mei medaillons yn de foarm fan in fjouwerpas mei foarstellings fan de diereriem en it wurk fan boeren, lykas it siedzjen, it slachtsjen fan bargen en it rispjen. Oan de klean is te sjen om hokker moannen of tiid fan it jier is. De rige medaillons wurdt dêrom ek wol de "Pikardyske kalinder" neamd.
Nijhuzumer tsjerke
De Nijhuzumer tsjerke is de tsjerke fan Nijhuzum yn de gemeente Súdwest-Fryslân.
Eutanasysintrum Hartheim
Geastliken
Yn totaal waarden yn Hartheim 310 Poalske, sân Dútske, seis Tsjechyske, fjouwer Lúksemboarchske, trije Nederlânske en twa Belgyske preesters fermoarde. In protte geastliken waarden fan kamp Dachau út nei Hartheim transportearre. Dat barde ferhoalen meidat it ombringen fan geastliken gefoelich lei by it publyk.
Dilan Yurdakul
Libben en karriêre
Yn 2014 naam Yurdakul as kandidate diel oan it realitytillefyzjeprogramma Celebrity Pole Dancing, op RTL 5. Dêryn waarden ferskate froulike en manlike bekende Nederlanners en Flamingen folge dy't learden hoe't se pealdûnsje moasten. Yurdakul waard yn dizze wedstryd fjirde, efter Kelly Pfaff, Verona van de Leur en winner Vincent Vianen.
Dom blondsje
Der bestiet lykwols alhiel gjin bewiis dat der ek mar yn 'e fierste fierte op wiist dat blonde froulju minder yntelligint binne. Wol wurdt soms wol suggerearre dat manlju blonde froulju faak seksueel oantrekliker fine as oare froulju, wat foar blondines kânsen opsmyt wêrby't it foar harren net nedich is om te ynvestearjen yn ûnderwiis en oplieding. Oarsom kin ek steld wurde dat yntelliginte net-blondhierrige froulju der lang net safolle by te winnen hawwe om harren hier te blondearjen as minder yntelliginte net-blondhierrige froulju.
Della Warrior
Libben en karriêre
Yn 1961 wie Warrior yn Gallup, yn Nij-Meksiko, ien fan 'e oprjochters fan 'e Nasjonale Yndiaanske Jeugdried (NIYC), in organisaasje dy't as doel hie om it aktivisme ûnder de Yndiaanske jongerein foarm te jaan en oan te fiterjen. Troch de NIYC kaam Warrior yn 'e kunde mei Clyde Warrior, ien fan 'e oare oprjochters, dat in lid fan 'e Ponka Stamme fan Oklahoma wie. Yn 1962 trouden se, en út harren houlik waarden twa dochters berne. Della Warrior studearre yn 1966 ôf mei in bachelortitel yn sosjology, en behelle yn 1971 dêropta noch in mastergraad yn 'e ûnderwiiskunde oan 'e Universiteit fan Harvard. Tsjin dy tiid wie hja al widdo, mei't Clyde Warrior yn 1968, doe't er noch mar 28 jier wie, kommen wie te ferstjerren.
Overal
Tsjintwurdich wurde overals benammen brûkt troch boeren, leanwurkers en oaren dy't har wurk hawwe yn 'e agraryske sektor, mar ek wol troch fabryksarbeiders, fervers en monteurs. Se wurde fierders ek wol brûkt as unifoarm troch (dielen fan) militêre ienheden of by ôfdielings fan plysjekorpsen, lykas de mobile ienheid. Guon lannen litte finzenen ek overals drage, almeast fan oranje of in oare felle kleur, by wize fan finzenisunifoarm.
Hoätzineftigen
Ta dit skift heart ien inkele famylje, dy fan 'e fan hoätzinfûgels (Opisthocomidae), dy't útinoar falt yn fiif of seis útstoarne skaaien mei fossile soarten, de measten út Súd-Amearika, mar ek ien út Afrika en ien út Jeropa. It iennichste libbene skaai is dat fan 'e hoätzins (Opisthocomus), dat ien inkele soarte omfiemet, de hoätzin (Opisthocomus hoazin), in fûgel dy't yn Súd-Amerika libbet, yn it Amazônegebiet en yn 'e Orinokodelta.
Balmoral-baret
Untwerp
De Balmoral-baret is in baret, dy't foarhinne yn 'e regel in rommere krún hie as tsjintwurdich. Hy is makke fan fine wollene stof en is ornaris dûnker fan kleur, meast dûnkerblau, swart of dûnkersyaan ("Lovat green"). Boppe-op sit in pompon (toorie), dy't tradisjoneel read fan kleur is. In pear linten dy't oan 'e efterkant fêstsitte oan 'e bân en oarspronklik brûkt waarden om 'e baret stevich fêst te setten, lit men no faak los delhingje.
Skandinavyske Priis fan de Sweedske Akademy
Winners
Oant en mei 2015 wie de Skandinavyske Priis fan de Sweedske Akademy 30 kear útrikt, wêrfan 9 kear oan in Sweed; 7 kear oan in Deen; 5 kear elk oan in Noar en in Fin; 3 kear oan in Iislanner en 1 kear oan in Fêreuster.
Hamilkar
Hamilkar (Punysk: 𐤇𐤌𐤋𐤊‬, HMLK, of 𐤇𐤌𐤋𐤒𐤓𐤕, HMLQRT, "broer fan Melkart" of "Melkart is genedich"; Gryksk: Ἁμίλκας, Hamílkas; Hebriuwsk: אחי-מלקרת‎) wie in Punyske jongesnamme. Dy namme kaam gauris foar by leden fan hearskjende famyljes yn Kartago.
Protterfûgels
Keppeling om ûtens
IOC World Bird List, version 11.2, July 2021
The Heroes of Telemark
Plot
Pedersen, dy't de fearboat yn 'e rekken hâldt, sjocht Sigrid mei har poppe oan board gean en giet har efternei. Hy nimt har mei nei it efterdek ta, safier mooglik fan 'e tiidbom yn it rom ôf. It slagget him om dêr ek alle bern te krijen, dy't oan board binne, troch in wedstryd te betinken yn wa't it fluchtste in rêdingsfest oandwaan kin. Dêrtroch oerlibje alle bern it sinken fan 'e fearboat as de tiidbommen ôfgeane. Straud en Anna, en oare lju yn lytse boatsjes dy't te help sjitte, skuorre Pedersen en de oare drinkelingen út it wetter wylst de fearboat mei al it swierwetter nei de boaiem fan 'e mar sinkt.
Distribúsje
De distribúsje fan The Heroes of Telemark waard yn it Feriene Keninkryk fersoarge troch The Rank Organisation, en yn 'e Feriene Steaten troch Columbia Pictures. De film gie op 23 novimber 1965 yn Londen yn premiêre, wêrnei't er op 26 novimber yn 'e Britske bioskopen iepene. Yn 'e Feriene Steaten folge op 19 jannewaris in nasjonale galapremiêre yn Chicago. Op 9 maart fan dat jier iepene de film dêr yn 'e bioskopen.
Untfangst en resultaat
Op 'e webside Rotten Tomatoes, dy't resinsjes sammelet, hat The Heroes of Telemark in goedkarringspersintaazje fan 67%, basearre op 6 ûnderskate resinsjes.
Boko Haram
Delgong
Sûnt it skisma ferlieten hûnderten terroristen Boko Haram; de organisaasje ferlear de kontrôle oer grutte dielen fan Nigearia en hold him sûnt skûl yn 'e bosken. Fan offisjele kant waard yn septimber 2015 ferklearre dat alle kampen fan Boko Haram ferneatige wiene, mar de oanfallen fan de organisaasje gyngen troch.
Sint-Joariskatedraal (Jeruzalim)
Skiednis
De katedraal waard yn de Earste Wrâldkriich ynnommen troch de Turkse troepen en as haadkertier ynrjochte. De Turkske generaal, Cemal Pascha, bewenne de residinsje fan de biskop. Yn de residinsje waard op 9 desimber 1917 de kapitulaasje ûndertekene en dêrnei waard de katedraal nei trije jier ticht west te ha wer iepene.
De Ikker (Burgum)
Nije tsjerke yn Burgum
De leden fan de grifformearde gemeente fan Burgum kamen net allinne fan it doarp mar ek út de fiere omkriten wei. Doe't der yn 1871 plannen wiene om in nije tsjerke yn it sintrum fan Burgum te bouwen, betsjutte dat foar de leden út Feanwâldsterwâl, Feanwâlden en Kûkherne in noch langere tsjerkegong en guon fersochten dêrom om de gemeente op te splitsen yn twa gemeenten. It âlde tsjerkje oan Tuskendiken mocht stien foar stien ôfbrutsen wurde om it yn Feanwâldsterwâl foar de nije gemeente wer op te bouwen. Op 24 maart 1872 waard de nije Burgumer tsjerke op it hjoeddeiske plak iepene. Al gau hie it neogotyske bouwurk lykwols lêst fan statyske problemen. De toer fan de tsjerke fersakke en moast dêrom al yn 1896 sloopt wurde. Yn de jierren 1930 waard de tsjerke te lyts foar de groeiende gemeente. Sels nei't de tsjerke in grut tal leden ferlear troch de stifting fan in grifformearde gemeente yn 1939 yn Noardburgum groeide de Burgumer gemeente troch. De tsjerke bleau te lyts, mar de Twadde Wrâldkriich soarge foar útstel fan de útwreidingsplannen. Nei de oarloch waard der twifele tusken nijbou of ferbou, mar yn 1952 waard dochs keazen foar de ferbou fan de besteande tsjerke troch't ferbou mear sitplakken opsmiet dan nijbou. By de ferbouwing waard de neogotyske gevel ferfongen troch in gevel mei in modern oansjen.
Breepleintsjerke
Skiednis gebou en gemeente
De earste stien foar de grifformearde tsjerke waard op 25 oktober 1930 lein. Goed in jier letter waard it gebou op 5 novimber 1931 yn gebrûk nommen. De tsjerke krige yn 1931 in oargel fan de firma Van Leeuwen út Leiderdorp en hat plak foar 800 minsken.